****

**มาตรการภายในเพื่อส่งเสริมความโปร่งใสและป้องกันการทุจริต**

**ขององค์การบริหารส่วนตำบลหาดนางแก้ว อำเภอกบินทร์บุรี จังหวัดปราจีนบุรี**

 ด้วยมติที่ประชุมคณะกรรมการองค์การบริหารส่วนตำบลหาดนางแก้ว ครั้งที่ 1/2562 เมื่อวันที่ 6 มีนาคม 2562 เห็นชอบ ต่อมาตรการภายในเพื่อส่งเสริมการโปร่งใสและป้องกันการทุจริต รวม 7 เรื่อง ดังนี้

 1.มาตรการเผยแพร่ข้อมูลต่อสาธารณะ

 2.มาตรการให้ผู้มีส่วนได้ส่วนเสียมีส่วนรวม

 3.มาตรการส่งเสริมความโปร่งใสในการจัดซื้อจัดจ้าง

 4.มาตรการจัดการเรื่องร้องเรียนการทุจริต

 5.มาตรการป้องกันการรับสินบน

 6.มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม

 7.มาตรการตรวจสอบการใช้ดุลพินิจ

จึงขอเรียนแจ้งมาตรการดังกล่าว ให้บุคลากรทุกระดับภายในองค์การบริหารส่วนตำบลหาดนางแก้วรับทราบ และถือปฏิบัติตามมาตรการโดยเคร่งครัด โดยมีผลตั้งแต่ วันที่ 6 มีนาคม 2562 เป็นต้นไป

**มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม**

**องค์การบริหารส่วนตำบลหาดนางแก้ว อำเภอกบินทร์บุรี จังหวัดปราจีนบุรี**

เพื่อให้การดำเนินงานขององค์การบริหารส่วนตำบลหาดนางแก้วเป็นไปด้วยความโปร่งใส เป็นธรรม ปราศจากผลประโยชน์ทับซ้อน จึงกำหนดมาตรการป้องกันการขัดกันระหว่างผลประโยชน์ส่วนตน กับผลประโยชน์ส่วนรวม ไว้ดังนี้

 **วัตถุประสงค์**

เพื่อกำหนดมาตรการ แนวทาง และกลไกในการป้องกันการขัดกันระหว่างประโยชน์ส่วนตนกับผลประโยชน์ส่วนรวม สำหรับบุคลากรองค์การบริหารส่วนตำบลหาดนางแก้ว

**มาตรการ**

1. กำหนดให้นายกองค์การบริหารส่วนตำบลประกาศเจตจำนงในการบริหารองค์กรอย่างซื่อสัตย์สุจิต โปร่งใส และเป็นไปตามหลักธรรมาภิบาล โดยเผยแพร่ประชาสัมพันธ์ให้บุคลากร ผู้รับบริการ ผู้มีส่วนได้ส่วนเสียและบุคคลภายนอกทราบ
2. กำหนดบทบาทหน้าที่ของผู้บริหารในระดับต่างๆ ให้ครอบคลุมถึงการประพฤติตนเป็นแบบอย่างที่ดี การควบคุม กำกับ ติดตาม สนับสนุนและขับเคลื่อนการดำเนินการเพื่อป้องกันการขัดกันระหว่างผลประโยชน์ส่วนตนกับผลประโยชน์ส่วนรวม รวมถึงการสอดส่องดูแลเกี่ยวกับผลประโยชน์ทับซ้อนของผู้ใต้บังคับบัญชา
3. กำหนดบทบาทหน้าที่ของบุคลากรทุกระดับ ให้ครอบคลุมถึงการสอดส่องและร่วมกันป้องกัน การกระทำที่เข้าข่ายการขัดกันระหว่างผลประโยชน์ส่วนตนกับผลประโยชน์ส่วนรวม โดยไม่ละเลย เพิกเฉยต่อการกระทำที่เข้าข่ายดังกล่าว ตลอดจนให้ความร่วมมือในการตรวจสอบข้อเท็จจริงต่างๆ
4. กำหนดจรรยาบรรณของบุคคลกรทุกระดับ ให้ครอบคลุมถึง
	1. การไม่ใช้ตำแหน่งหน้าที่ในการแสวงหาประโยชน์ใดๆ ให้แก่ตนเองหรือผู้อื่น
	2. การไม่อาศัยโอกาสในการปฏิบัติหน้าที่เพื่อเรียกรับ หรือยอมรับผลประโยชน์ใดๆ ให้แก่ตนเอง หรือผู้อื่น
	3. การไม่กระทำการใดๆ อันเป็นการเบียดบังผลประโยชน์ที่เป็นตัวเงินหรือผลประโยชน์อื่นใด ในการปฏิบัติงานหรือเกี่ยวข้องกับงานของหน่วยงาน
	4. การไม่นำข้อมูลความลับของหน่วยงานไปแสวงหาประโยชน์ส่วนตัว ประโยชน์ของพวกพ้อง/ครอบครัว
	5. การไม่นำเงิน บุคลากร และทรัพย์สินใดๆของหน่วยงานไปใช้เพื่อประโยชน์ส่วนตนหรือผู้อื่น
	6. การไม่ใช้เวลางาน ในการแสวงหาประโยชน์ส่วนตน
	7. การไม่รับงาน/ปฏิบัติงานภายนอกที่ก่อให้เกิดผลประโยชน์ขัดแย้งกับองค์การบริหารส่วนตำบลหาดนางแก้ว
	8. ไม่ว่าจะเป็นการปฏิบัติงานชั่วคราวหรือถาวร เว้นแต่จะได้รับการอนุญาตเป็นเฉพาะจากนายกองค์การบริหารส่วนตำบล
	9. การไม่นำความสัมพันธ์ส่วนตัว มาประกอบการใช้ดุลพินิจในการให้คุณให้โทษ การพิจารณาตัดสิน/อนุมัติโครงการการดำเนินการจัดซื้อจัดจ้าง หรือเป็นเหตุในการเลือกปฏิบัติ
5. กำหนดให้ฝ่ายบริหารงานบุคคลจัดทำคู่มือเกี่ยวกับการปฏิบัติงานของบุคลากรเพื่อหลีกเลี่ยงการขัดกันระหว่างผลประโยชน์ส่วนตนกับผลประโยชน์ส่วนรวม โดยพิจารณาถึงนโยบายความขัดแย้งทางผลประโยชน์ขององค์การบริหารส่วนตำบลหาดนางแก้ว และกฏหมาย/ระเบียบข้อบังคับที่เกี่ยวข้อง
6. กำหนดให้ฝ่ายบริหารงานบุคคล และ/หรือ คณะกรรมการการดำเนินงานองค์กรคุณธรรมและความโปร่งใส จัดอบรมและสร้างช่องทางการรับรู้แก่บุคคลากรเพื่อสร้างความตระหนักและความรู้ความเข้าใจเกี่ยวกับเรื่องการขัดกันระหว่างผลประโยชน์ส่วนตนกับประโยชน์ส่วนรวม
7. กำหนดให้หน่วยงานหลักที่รับผิดชอบพันธกิจขององค์การบริหารส่วนตำบลหาดนางแก้ว จัดทำคู่มือ/แนวทางปฏิบัติในการหลีกเลี่ยง/ป้องกัน การขัดกันระหว่างผลประโยชน์ส่วนตนกับผลประโยชน์ส่วนรวม ในส่วนของ พันธกิจ/ระบบที่รับผิดชอบ โดยพิจารณาถึงนโยบายความขัดแย้งทางผลประโยชน์ขององค์การบริหารส่วนตำบลหาดนางแก้วและกฎหมาย/ระเบียบข้อบังคับที่เกี่ยวข้อง ตลอดจนสื่อสารให้บุคลากรที่เกี่ยวข้องรับทราบและนำไปปฏิบัติ
8. กำหนดให้ผู้บริหารและบุคลากรขององค์การบริหารส่วนตำบลหาดนางแก้วที่มีส่วนเกี่ยวข้องในการพิจารณา/อนุมัติโครงการ หรือรับผิดชอบในการจัดซื้อจัดจ้าง ลงนามในแบบฟอร์มรับรองการไม่มีส่วนเกี่ยวข้องและไม่มีส่วนได้ส่วนเสียใดๆกับผู้เสนองาน/ผู้เสนอราคาในโครงการหรือการดำเนินการนั้นๆ หรือ เปิดเผยความมีส่วนเกี่ยวข้อง/การมีส่วนได้ส่วนเสียให้ทราบล่วงหน้า ซึ่งต้องได้รับอนุญาตเป็นการเฉพาะ หรือได้รับอนุมัติในการหลักการ จากนายกองค์การบริหารส่วนตำบลก่อนจึงจะเข้าร่วมการพิจารณา/อนุมัติ/ดำเนินการจัดซื้อจัดจ้างดังกล่าวได้
9. กำหนดให้ผู้บริหารและบุคลากรคณะที่มีส่วนได้ส่วนเสียในวาระการประชุมเพื่อพิจารณา ออกจากที่ประชุมเป็นการชั่วคราวในระหว่างพิจาณาวาระนั้นๆ หรือแจ้งต่อที่ประชุมเกี่ยวกับการมีส่วนได้ส่วนเสียก่อนเริ่มการประชุมในวาระดังกล่าว ตลอดจนให้บันทึกข้อมูลไว้ในรายงานการะประชุม
10. กำหนดให้ผู้บริหารและบุคลากรขององค์การบริหารส่วนตำบลหาดนางแก้วจัดทำรายงานเปิดเผยรายการที่สงสัยว่าตนเองหรือญาติที่มีความเกี่ยวดองในครอบครัว มีผลประโยชน์ที่ขัดกันกับผลประโยชน์ขององค์การบริหารส่วนตำบลหาดนางแก้ว เป็นประจำทุกปี และทุกครั้งที่พบรายการตามที่ระบุ โดยจัดส่งรายงานดังกล่าวต่อผู้บังคับบัญชา
11. กำหนดให้การรับบริจาคต้องได้รับการอนุมัติจากผู้บังคับบัญชา และ/หรือ หัวหน้าหน่วยงาน และกระทำอย่างโปร่งใส โดยมีวัตถุประสงค์ในการบริจาคที่ชัดเจนและจะต้องไม่เป็นการบริจาค ที่ทำขึ้นเพื่อปกปิดการให้สินบน และให้มีการบันทึกข้อมูลทางบัญชีที่ถูกต้องตามความเป็นจริง
12. กำหนดให้มีช่องทางเพื่อให้บุคคล หรือหน่วยงานภายนอก สามารถแจ้งข้อมูลทางลับแก่ผู้บริหารระดับสูง เกี่ยวกับการกระทำที่เข้าข่ายการขัดกันระหว่างผลประโยชน์ส่วนตนกับผลประโยชน์ส่วนรวม
13. กำหนดให้มีกระบวนการให้ความเป็นธรรมและปกป้องผู้บริหาร/บุคลกรที่รายงาน/ให้ข้อมูลเกี่ยวกับการขัดกันระหว่างผลประโยชน์ส่วนตนกับผลประโยชน์ส่วนรวม
14. กำหนดให้มีการดำเนินการทางวินัย ทางปกครอง และทางกฎหมาย ตามความเหมาะสมต่อผู้บริหาร/บุคลากรซึ่งถูกตัดสินว่าได้กระทำความผิดที่เกี่ยวข้องกับการขัดกันระหว่างผลประโยชน์ส่วนตนกับผลประโยชน์ส่วนรวม ทั้งในฐานะตัวการหรือผู้สนับสนุน หรือมีการรับรองข้อมูลการมีส่วนได้ส่วนเสียอันเป็นเท็จ รวมถึงการเพิกเฉยต่อการกระทำผิด หรือการรับทราบว่ามีการกระทำความผิดแต่ไม่ดำเนินการจัดการให้ถูกต้อง
15. ให้การสนับสนุน ยกย่อง ชมเชย ให้รางวัลแก่ผู้บริหาร/พนักงาน องค์การบริหารส่วนตำบลหาดนางแก้ว ที่มีความซื่อตรง ซื่อสัตย์สุจริต มีธรรมาภิบาลในการปฏิบัติงาน สนับสนุนการขับเคลื่อนการดำเนินการเพื่อป้องกันการทุจริต และการขัดกันระหว่างผลประโยชน์ส่วนตนกับผลประโยชน์ส่วนรวม
16. กำหนดให้กองงานบริหารจัดการความเสี่ยงจัดทำรายงานประเมินความเสี่ยงและการบริหารจัดการความเสี่ยงด้านการดำเนินงานที่อาจก่อให้เกิดการทุจริต และการขัดกันระหว่างผลประโยชน์ส่วนตนกับผลประโยชน์ส่วนตนกับผลประโยชน์ส่วนรวม โดยรายงานต่อคณะกรรมการบริหารความเสี่ยงเพื่อพิจารณา อย่างน้อย ปีละ 1 ครั้ง
17. กำหนดให้หน่วยงานที่ได้รับการประเมินว่ามีความเสี่ยงด้านการดำเนินงานที่อาจก่อให้เกิดการทุจริตและการขัดกันระหว่างผลประโยชน์ส่วนตนกับผลประโยชน์ส่วนรวม ดำเนินการ/จัดกิจกรรมเพื่อลด/ป้องกันความเสี่ยงด้านการดำเนินงานที่อาจก่อให้เกิดการทุจริต และการขัดกันระหว่างผลประโยชน์ส่วนตนกับผลประโยชน์ส่วนรวม
18. กำหนดให้คณะกรรมการตรวจสอบภายในสนับสนุนและส่งเสริมให้มีกระบวนการการตรวจสอบและควบคุมภายในที่เหมาะสมและมีประสิทธิภาพในการป้องกันการขัดกันระหว่างผลประโยชน์ส่วนตน กับผลประโยชน์ส่วนรวม
19. กำหนดให้ส่วนราชการในองค์การบริหารส่วนตำบลหาดนางแก้ว รายงานผลการดำเนินการในการตรวจสอบและควบคุมภายใน รวมถึง การดำเนินการที่เกี่ยวข้องกับการขัดกันระหว่างผลประโยชน์ ส่วนตนกับผลประโยชน์ส่วนรวม ต่อคณะกรรมการตรวจสอบภายใน และ/หรือ ที่ประชุมที่บริหาร และ/หรือคณะกรรมการคุณธรรมและความโปร่งใส ทราบอย่างน้อย ปีละ 1 ครั้ง